Politiet beslagla 2,6 tonn tomhylser i tysk bobil
Det var mandag kveld at politiet beslagla 2600 kilo tomhylser etter å ha stoppet et tysk ektepar i bobil i Kolvereid i Nord-Trøndelag. – Vi fikk melding om at det hadde vært et innbrudd på en skytebane på grensen mellom Nord-Norge og Trøndelag, og der kom vi over bobilen. Det er en utenlandsk bobil med en mann og en dame i 60-årene fra Tyskland, sier Bård Krogstad, operasjonsleder i Trøndelag politidistrikt, til VG. Paret er nå siktet i saken, og sitter i arresten i Trøndelag politidistrikt. – Det har vært en del tyveri fra skytebaner i Nord-Norge, og i den forbindelse har vi vært litt obs på at de kunne komme sørover også, sier Krogstad. Våpentyver fortsatt på frifot: Dette antas å være fluktbilenIfølge Avisa Nordland har det kommet inn minst åtte anmeldelser etter innbrudd på skytebaner i Salten den siste tiden. Også Bladet Vesterålen og Banett.no har meldt om innbrudd på skytebaner. – Vi mistenker at personene i bilen har vært på en omfattende runde og har jobbet seg sørover i fylket, sier operasjonsleder Ivar Bo Nilsson i Nordland politidistrikt til Avisa Nordland. Økonomi kan ha vært motivasjonen for tyveriene, mener operasjonsleder Krogstad i Trøndelag politidistrikt. – Det er snakk om at det er 20 kroner for en kilo, forteller han. Tyskere er mer kjent for å komme til Norge med bilen full: – Aldri til Norge uten boksmat og tysk ølNilsson i Nordland politidistrikt forteller at de nå ber skytterlagene sjekke om det har vært innbrudd, og tar kontakt med politiet. – Vi vet av erfaring at det er mange skytterlag som har hatt innbrudd, men som ikke har anmeldt det, sier Bo Nilsson. Kilde: VG/NTB
Har du hørt om paret som dro til Norge for å stjele tomhylser?